Franjevački samostan Petrićevac

NAJAVA: OBRED PREMINUĆA SVETOG NAŠEG OCA FRANJE (TRANSITUS)
2021-10-03 | Petrićevac, Banja Luka
U nedjelju 03. listopada i ove godine će naša franjevačka zajednica na Petrićevcu na poseban način častiti trenutak kada je sv. Otac Franjo pošao u susret sestrici smrti. Obred preminuća sv. Franje jedini je takav obred, pored Muke Gospodina našega Isusa Krista na Veliki petak.
Obred preminuća, kao i svetu misu predvodit će samostanski i župni vikar fra Tomislav Svetinović s početkom u 18:00 sati. Ovaj obred otvorenog je karaktera pa su pozvani svi, kako vjernici laici tako i klerici koji nisu ujedno i redovnici.
Izvor: Samostan Petrićevac

OVOGODIŠNJE PROSLAVE SV. ROKA
2021-08-16 - 2021-08-22
U subotu 21. kolovoza 2021. godine proslavit ćemo spomendan sv. Roka na groblju Suvaje u župi Trn misnim slavljem u 10:30 sati.
Također, vanjska proslava sv. Roka bit će u nedjelju 22. kolovoza 2021. godine na groblju Visoka Galvica (Kozara) te na Ćelanovcu u župi Motike u 11 sati.
Sv. Rok je jedan od omiljenih europskih svetaca, hodočasnik, dobrotvor i zaštitnik od kuge i kolere. Štovanje ovog sveca, čiji spomendan slavimo 16. kolovoza, uvelike su proširili franjevci i kapucini.

PROSLAVA SV. ANTUNA PADOVANSKOGA NA PETRIĆEVCU - 2021
2021-06-10 - 2021-06-13 | Petrićevac, Banja Luka
I ove godine proslavit ćemo našeg nebeskog zaštitnika svetog Antuna Padovanskog. Samoj proslavi prethodit će trodnevnica u 18:00 sati. Na sam dan svete mise će biti: rana u 07:30 sati, jutarnja u 09:00 sati, pučka u 10:30 sati, te večernja u 18:00 sati. Informacije o predsjedateljima misnog slavlja možete pronaći na plakatu ispod. Dobro došli!

RASPORED BLAGOSLOVA POLJA I ZAVJETNE MISE U ŽUPAMA PETRIĆEVAC I MOTIKE U 2021. GODINI
2021-04-25 - 2021-06-06 | Banja Luka
Nedjelja, 25.04. – NOVAKOVIĆI
Subota, 01.05. – ŠARGOVAC
Nedjelja, 09.05. – LJEVARI (MOTIKE)
Nedjelja, 16.05. – ČIVČIJE (MOTIKE)
Nedjelja, 23.05. – VUJINOVIĆI
Nedjelja, 30.05. – SAMOSTANSKO GROBLJE
Nedjelja, 06.06. – MARTINOVIĆI (MOTIKE)

Početak svih misa je u 11:00 sati

3. KORIZMENA NEDJELJA- sveta misa na nedjelju solidarnosti Hrvatskog Caritasa
2021-03-07 10:00 (Europe/Zagreb) | Petrićevac, Banja Luka
U nedjelju 07. ožujka 2021. (3. korizmena nedjelja) slavi se tjedan solidarnosti Hrvatskoga Caritasa s Crkvom i ljudima u Bosni i Hercegovini. Ovogodišnja proslava održat će se u župnoj i samostanskoj crkvi sv. Ante Padovanskoga na Petrićevcu. Svečano misno slavlje u 10:00h predvodit će biskup banjolučki mons. Franjo Komarica, a prigodnu propovijed održati će biskup varaždinski mons. Bože Radoš, predsjednik HC. Prijenos mise biti će na RTV HB, od koga će signal preuzimati Prvi program Hrvatskog radija i Hrvatske televizije.

Duhovna obnova na Petrićevcu
2020-11-14 | Petrićevac, Banja Luka
U subotu, 14. studenoga u samostanskoj i župnoj crkvi sv. Ante Padovanskog na Petrićevcu s početkom u 12:30 sati održat će se jednodnevna duhovna obnova koju će predvoditi župnik iz Šurkovca fra Ivo Pavić. Svi ste dobro došli.
Izvor: Samostan Petrićevac

SVETKOVINA SVIH SVETIH I DUŠNI DAN
2020-10-30 - 2020-11-01 | Petrićevac, Banja Luka
Dragi naši župljani u zemlji i inozemstvu.
Bliži nam se svetkovina Svih Svetih i dan svih vjernih mrtvih kada se kroz te dane na poseban način sjećamo svojih milih i dragi pokojnika i kada se molimo za njih i njihove duše. I ove godine, iako svi znamo da nas je zadesila ova nevolja epidemije, mi ćemo u našoj župi imati mise i molitve za pokojne (opijela) ovim redoslijedom:
subota, 31. listopada – misa na Fratarskom (Samostanskom) groblju u 11:00 sati. Prije svete mise bit će prilika za moljenje opijela.
nedjelja, 01. studenog – misa na Motičkom groblju u 11:00 sati. Prije svete mise bit će također prilika za moljenje opijela.
Izvor: Samostan Petrićevac

Obred preminuća sv. Franje na Petrićevcu
2020-10-03 | Petrićevac, Banja Luka
U subotu 03. listopada s početkom u 18:00 sati naša će franjevačka zajednica na Petrićevcu proslaviti obred preminuća sv. Oca Franje (Transitus) sa svetom misom koju će predvoditi fra Anto Ivanović. Ovaj obred je otvorenog karaktera pa su pozvani svi, kako vjernici laici tako i klerici koji nisu ujedno i redovnici. Dobro došli!
Izvor: Samostan Petrićevac

BLAGOSLOV POLJA
2020-06-14 - 2020-07-12 | Banja Luka
RASPORED BLAGOSLOVA POLJA I ZAVJETNIH MISA U ŽUPAMA PETRIĆEVAC I MOTIKE 2020. GODINE

Nedjelja, 14.06. – VUJINOVIĆI
Nedjelja, 14.06. – MARTINOVIĆI (MOTIKE) – zavjetna misa
Subota, 27.06. – LJEVARI (MOTIKE)
Nedjelja, 28.06. – NOVAKOVIĆI
Subota, 04.07. – ČIVČIJE (MOTIKE)
Subota, 11.07. – ŠARGOVAC
Nedjelja, 12.07. – SAMOSTANSKO GROBLJE

POČETAK MISA JE U 11:00 SATI.

PROSLAVA PATRONA NA PETRIĆEVCU
2020-06-10 - 2020-06-13 | Petrićevac, Banja Luka
Dana 13.06. i ove godine naša će župa proslaviti svog nebeskog zaštitnika sv. Antu Padovanskoga. Ovoj proslavi prethodit će i trodnevnica s večernjim svetim misama. Sve detaljne informacije o tome možete dobiti na prigodnom plakatu.
Dobro došli!

DUHOVNA OBNOVA ZA MLADE IZ BANJOLUČKOG KRAJA
2020-03-07 - 2020-03-08 | Petrićevac, Banja Luka
U subotu i nedjelju 7. i 8. ožujka 2020. bit će Korizmena duhovna obnova za mlade iz banjolučkog kraja. Voditelj duhovne obnove je naš biskup Franjo Komarica i mladi iz župe Botinec (Zagreb), koji su okupljeni u grupi „Nanovo rođeni“. Početak obnove je u subotu u 11:00 sati u župi sv. Ante Padovanskog na Petrićevcu, gdje će naši mladi imati priliku čuti iskustva mladih iz Botinca, zatim priliku za sv. Ispovijed, slavit će sv. Misu i imati Klanjanje.
Drugi dan – nedjelja – predviđen je program u katedrali: sv. Misa u 9:00 sati i nastavit će se s prigodnim programom. Nakon toga planirana je posjeta samostana u Trapistima. Dobro došli!
Izvor: Samostan Petrićevac

DUHOVNE VJEŽBE NA PETRIĆEVCU
2020-03-01 - 2020-03-05 | Petrićevac, Banja Luka
Pozivaju se braća članovi samostanskog područja Petrićevac na duhovne vježbe koje će započeti u nedjelju navečer 01. ožujka i trajat će do četvrtka 05. ožujka ove godine kad završavaju s ručkom.
Ovogodišnji voditelj duhovnih vježbi je fra Mirko Bobaš, a tema vježbi je „Propovijedajte Evanđelje, ako je potrebno i riječima“! – (sv. Franjo Asiški).
Izvor: Samostan Petrićevac

Sv. Anto Pustinjak, opat
2020-01-17 | Petrićevac, Banja Luka
U petak 17. siječnja 2020. godine u crkvi sv. Ante Padovanskog na Petrićevcu slavimo drugi patron naše župe sv. Antu Pustinjaka. Toga dana biti će sv. Mise:
Rana u 9:00 sati – fra Nikica Vujica
Pučka u 10:30 sati – fra Nikica Vujica
Poslijepodne u 17:00 sati – fra Ante Ivanović
Samoj proslavi sv. Ante prethodit će trodnevnica, koja će biti u 16:00 sati. Trodnevnice će predvoditi fra Nikica Vujica, ekonom i definitor provincije Bosne Srebrene. Prije svake sv. Mise biti će mogućnost za sv. Ispovijed.
Dobro došli!

POZIV NA JEDINSTVENI BOŽIĆNI KONCERT
2020-01-04 | Banja Luka

NAJAVA BOŽIĆNOG KONCERTA
2019-12-29
Božić je najradosniji kršćanski blagdan. Blagdan je to ljubavi, topline, praštanja i radosti. Tim povodom i HKD Napredak-podružnica Banja Luka u nedjelju 29. prosinca 2019. u Župnoj crkvi Pohoda Blažene Djevice Marije s početkom u 11:30 sati, organizira Božićni koncert za sve ljude dobre volje.
Na koncertu će nastupiti, Edmund Andler Borić orguljaš i Albina Smajlović, sopran. Dođimo i uživajmo u radosnom ambijentu Božića kroz radosne melodije koje će svakog slušatelja ispuniti mirom i ljubavlju. „Svim na zemlji, mir veselje!“

RASPORED BLAGOSLOVA OBITELJI ZA ŽUPU PETRIĆEVAC 2019.
2019-12-26 - 2019-12-31
Četvrtak, 26.12. od 13,00 sati
I.G. Kovačića, Dragana Bubića, Mlađe Ćusića, Hercegnovska i Bilećka.
Petak, 27.12. od 09,00 sati
Rakovac i dio Petrićevca, to jest ulice: Kralja Aleksandra, Lijevčanska, J. Raškovića, Majevička, Tromeđa i Vase Vidovića.
Subota, 28. 12. od 09, 00 sati
Ostatak Petrićevca.
Nedjelja, 29.12. od 10,00 sati
Rosulje
Ponedjeljak, 30.12. od 09,00 sati
Vujinovići, Novakovići i Šargovac
Utorak, 31.12. od 09,00 sati
Budžak III.

SV. STJEPAN, PRVOMUČENIK
2019-12-26
U četvrtak je sv. Stjepan, prvomučenik. Toga dana tradicionalno imamo sv. Misu na Motičkom groblju u 11:00 sati. To će biti prigoda da obiđemo svoje drage pokojne i pomolimo se za njih u ovom svetom vremenu.

VI. IZLOŽBA BOŽIĆNIH JASLICA
2019-12-20 | Banja Luka
I ove godine po šesti puta Opća gimnazija “Bl. Ivan Merz” organizira u Banjoj Luci izložbu Božićnih jaslica. Svi mogu donijeti svoje ručne radove jaslica a stručni će žiri odlučiti čije su jaslice među najljepšima i pri tome pobjednike nagraditi vrijednim novčanim nagradama. Sve detaljnije informacije imate na plakatu ispod.
Izvor: Samostan Petrićevac

DUHOVNA OBNOVA ZA FRAMAŠE SESVETSKA SOPNICA I FRAME PETRIĆEVAC
2019-12-15 | Petrićevac, Banja Luka
U nedjelju, dana 15. prosinca Frami Petrićevac u posjetu dolazi Frama iz Sesvetske Sopnice kod Zagreba. Tim povodom će za obje Frame biti organizirana duhovna obnova koju će voditi dvojica duhovnih asistenata. Ovo je prigoda da se mladi obje spomenute Frame na što bolji način pripreme za doček obiteljskog blagdana Božića.
Izvor: Samostan Petrićevac

DUHOVNA OBNOVA NA PETRIĆEVCU
2019-12-14 | Petrićevac, Banja Luka
Dana 14. prosinca u samostanskoj crkvi na Petrićevcu održat će se jednodnevna duhovna obnova otvorenog tipa koju će predvoditi župnik iz Šurkovca fra Ivo Pavić. Ova duhovna obnova će uključivati prigodu za svetu ispovijed, svetu misu i prigodni molitveni program za sve sudionike ove duhovne obnove. Ovo je ujedno prigoda da se vjernici mogu pripremiti za najradosniji kršćanski blagdan Božić. Dobro došli!
Izvor: Samostan Petrićevac

ADVENTSKA DUHOVNA OBNOVA ZA DJECU I MLADE
2019-12-07 | Banja Luka
U subotu, dana 7. prosinca ove godine u samostanu sestara Klanjateljica Krvi Kristove u Budžaku održat će se duhovna obnova za djecu i mlade. Vrijeme održavanja za osnovnoškolce, djecu od 3 do 9 razreda bit će u prijepodnevnom terminu od 9 do 12 sati. Termin duhovne obnove za mlade, srednjoškolce i studente bit će u popodnevnom terminu od 15 do 18 sati.
Prijave je potrebno obaviti najkasnije do 1. prosinca s. Ivani Milićević sms-om ili pozivom na broj 063/614-853 ili Viberom i Whatsappom na broj +385 98/9004-703.
Kod prijava za sudionike važno je navesti slijedeće: ime, prezime, kontakt (telefon, e-mail), razred (osnovna ili srednja škola).
Za mlade bit će mogućnost i za božićnu ispovijed te Sveta misa.
Svi ste dobro došli!

OBLJETNICA STRAVIČNOG POTRESA U BANJOJ LUCI 1969.
2019-11-26 | Petrićevac, Banja Luka
Ove godine se navršava pola stoljeća od stravičnog potresa koji je pogodio grad Banja Luku i njenu okolicu. U samo dva dana potresa je bilo nekoliko, ali najjači je bio onaj posljednji koji se dogodio točno 27. listopada 1969. u 09:11 minuta po lokalnom vremenu.
Tim povodom samostan na Petrićevcu, koji je i sam pretrpio ogromnu štetu kako na prijašnjoj crkvi tako i na samoj zgradi samostana, organizira prigodnu izložbu fotografija tog nemilog događaja. Izložba će se održati 26. studenog s početkom u 18:00 h u prostorijama samostanske crkve na Petrićevcu. Ovo je prigoda da se kroz objektiv fotoaparata prisjetimo tih stravičnih prizora, ali i da se osvjedočimo kako se ljudskim naporima i zalaganjem može podići iz “pepela”. Dobro došli!
Info materijal:
– Plakat (.pdf)
Izvor: Samostan Petrićevac

RASPORED SV. MISA O SVETKOVINI SVIH SVETIH ZA GODINU 2019.
2019-10-27 - 2019-11-01 | Banja Luka
Sestre i braćo, dragi naši župljani u zemlji i inozemstvu. Ostalo je još manje od mjesec dana do svetkovine Svih Svetih kad ćete vi, vjerujemo, u velikom broju doći da obiđete svoje pokojne i da se zajedno s nama pomolite za njihove duše. Kako biste se mogli što bolje organizirati i ovim putem, preko naše samostanske web stranice, objavljujemo raspored svetih misa na naša dva groblja:
Na groblju sv. Franje (Samostansko groblje) sveta misa je u nedjelju 27. listopada u 11:00 sati.
Na groblju sv. Stjepana (Motičko groblje) sveta misa je na svetkovinu Svih Svetih 01. studenog u također u 11:00 sati.
Kao i prošlih godina i ove ćemo godine moliti opijela (molitve za pokojne) prije svetih misa.
Izvor: Samostan Petrićevac

PRVA OBLJETNICA POSVETE CRKVE NA PETRIĆEVCU
2019-10-22 | Banja Luka
Dana 22. listopada ove godine samostanska i župna zajednica na Petrićevcu proslavit će prvu obljetnicu posvete crkve sv. Ante Padovanskog na Petrićevcu. Budući da je taj datum i spomendan sv. Ivana Pavla II. pape, a koji je prije 16 godina pohodio ovo mjesto, prigoda je da se toga dana prisjetimo pastirskog pohoda ovoga sveca gradu Banjaluci i ovome samostanu. Svečano misno slavlje u 17:00 sati predvodit će fra Ivo Orlovac, župnik župe Barlovci. Dobro nam došli da zajedno proslavimo ovaj značajan datum za našu župnu zajednicu.
Izvor: Samostan Petrićevac

SUSRET BROĆANSKOG I BANJOLUČKOG DEKANATA NA PETRIĆEVCU
2019-10-19 | Banja Luka
Prije nekoliko godina, na susretu biskupa i dekana Vrhbosanske metropolije, koji se održao u Travniku, odlučeno je da se dekanati cijele BiH međusobno upoznaju, zbliže i združe. To će se postići tako da svaki dekanat sa svojim dekanom, svećenicima i vjernicima pohodi partnerski dekanat koji mu je dodijeljen. Naš Banjolučki dekanat za svoj partnerki dekanat dobio je Broćanski iz Hercegovine u koji spadaju ove župe: Čerin, Čitluk, Gradina, Gradnići, Kruševo, Međugorje i Ploče – Tepčić.
Susret ova dva dekanata bit će u subotu 19. listopada na Petrićevcu. Svetu misu u 11:00 sati predvodit će dekan don Đuro Bender, župnik u Gradini. Nakon mise bit će predstavljanje oba dekanata te prigodni kratki koncert kojeg će izvesti klapa gostujućeg dekanata. Naš Banjolučki dekanat u koji spadaju župe: Banja Luka, Barlovci, Budžak, Ivanjska, Marija Zvijezda, Motike, Petrićevac, Presnače, Šimići i Trn zajedničkim će angažmanom počastiti kako goste tako i domaće vjernike čorbancom, pićem i kolačima. Nakon ručka predviđen je posjet gostujućeg dekanata samostanu Trapista, župi Presnače i katedrali. Potičemo sve naše vjernike da odvoje svoje vrijeme te dođu na ovaj susret i zajedničko druženje.
Izvor: Samostan Petrićevac

"KORAK DO BOSNE"
2019-10-18 | Banja Luka
Hrvatsko kulturno društvo Napredak iz Banja Luke objavljuje da će, Studentski teatar Franjevačke teologije iz Sarajeva, izvesti poznati scenski prikaz o životu i djelu poznatog Banjalučanina fra Ivana Frane Jukića. Ovim putem pozivaju se svi ljubitelji kulture i poštovatelji ovog povijesnog velikana da 18. listopada 2019. s početkom u 19 sati, dođu u gradsko kazalište Jazavac u Banjoj Luci. Dobro došli!
Izvor: Samostan Petrićevac

HODOČAŠĆE U MARIJU BISTRICU
2019-10-12 | Marija Bistrica
Kao i svake godine tako se i ove, po odredbi naših biskupa u BiH, 12. listopada organizira se tradicionalno hodočašće u marijasnko svetište u Mariju Bistricu. Prigoda je to da katolici iz dvije biskupije u BiH Banjolučke i Vrhbosanske pohode ovo svetište. Organizator puta za našu regiju je i ovaj put vlč. Žarko Vladimir Ošap, župnik Banjolučki.
Svi oni koji žele biti sudionici ovogodišnjeg hodočašća trebaju se prijaviti kod organizatora, a mogu to učiniti i u župnom uredu na Petrićevcu. Polazak je predviđen ujutro u 4:30 sati, a cijena je 25,00 KM.
Izvor: Samostan Petrićevac

POZIV NA SAMOSTANSKI KAPITUL
2019-10-09 | Banja Luka
Obavještavaju se sva braća našeg samostanskog dištrikta da će se, u srijedu 09. listopada u prostorijama franjevačkog samostana na Petrićevcu, održati redovni jesenski kapitul s početkom u 10:00 sati.
Mir i dobro!
Izvor: Samostan Petrićevac

Duhovne vježbe u franjevačkom samostanu u Pazinu
2019-10-06 - 2019-10-11 | Pazin
Draga braćo,
u dogovoru s Južnoslavenskom konferencijom provincijalnih ministara, u Kući molitve naše Konferencije u Franjevačkom samostanu Pohođenja Marijina u Pazinu, za svu braću iz Konferencije od 6. do 11. listopada 2019. održat će se duhovne vježbe s temom „Pretvoriti se u molitvu (usp. 2 Čel 95)“. Duhovne vježbe utemeljene na biblijskim i franjevačkim tekstovima moderirat će fra Darko Tepert.
Na duhovnim vježbama poseban naglasak bit će stavljen na molitvu i šutnju, a jedan dan bit će predložen i post.
Okupljanje je u nedjelju, 6. listopada, do 18,30, a završetak je u petak, 11. listopada, s ručkom.
Zainteresirana braća mogu se javiti na e-mail: fratri.pazin@gmail.com
Naše mogućnosti prihvata nisu velike, pa na duhovnim vježbama može sudjelovati desetak braće. Stoga vas molimo da se na vrijeme prijavite.
Uz srdačan pozdrav,
fra Darko Tepert
gvardijan

OBRED PREMINUĆA SV. FRANJE
2019-10-03 | Banja Luka
Dana 03. listopada redovnici i redovnice, članovi reda sv. Franje, na poseban način časte trenutak kad je naš sv. Otac Franjo pošao u susret sestrici smrti (kako je on od milja volio nazivati). U katoličkoj crkvi postoje samo dva obreda preminuća. To su na Veliki petak – Muka i smrt Isusa Krista i ovaj, sjećanje na dan kad je preminuo sv. Franjo.
Naša zajednica će ove godine po PRVI PUTA nakon rata imati obred preminuća u samostanskoj crkvi na Petrićevcu, što nas sve članove ove zajednice čini sretnima i ponosnima. Svi koji žele nazočiti ovom obredu su dobro došli. Krunica će biti u 17:30h a obred preminuća i sveta misa u 18:00 sati.
Izvor: Samostan Petrićevac
